Salariul minim brut va crește la 3700 de lei, anunță un articol publicat pe site-ul Termene.ro.
Decizia privind creșterea salariului minim în România este reglementată printr-o Hotărâre de Guvern. Majorarea salariului minim urmează să se aplice de la data de 1 iulie 2024.
“Conform unui exemplu de calcul, salariul minim brut ar putea ajunge la 4.121 de lei sau 4.285 de lei, de la 1 ianuarie 2025. Blocul Național Sindical semnalează însă faptul că formula de calcul nu ține cont de puterea de cumpărare, de coșul minim de consum, cum cere Directiva UE, și cere introducerea acestui criteriu”, semnalează articolul postat pe site-ul termene.ro.
Directiva Europeană la care se face referire poartă numărul 2.041 / 2022.
Termene.ro este o platformă complet automatizată care oferă acces direct la informații din peste 15 surse oficiale, actualizate în timp real, despre datele financiare și juridice ale firmelor din România. Înființată în anul 2014, platforma Termene.ro este accesată zilnic de peste 50.000 de companii.